Հավելված N1

Հայաստանի Հանրապետության

սննդամթերքի անվտանգության

տեսչականմարմնիղեկավարի

2020 թվականի հունվարի21-ի N 22-Լ հրամանի

**ԿԱՆՈՆԱԴՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. Ռիսկի գնահատման և վերլուծությունների վարչությունը (այսուհետ` Վարչություն) հանդիսանում է Հայաստանի Հանրապետության սննդամթերքի անվտանգության տեսչական մարմնի (այսուհետ` Տեսչական մարմնի) կառուցվածքային ստորաբաժանում:

2. Վարչությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության օրենքներով, Հայաստանի Հանրապետության կառավարության և Հայաստանի Հանրապետության վարչապետի որոշումներով, սույն Կանոնադրությամբ, Տեսչական մարմնի կառավարման խորհրդի որոշումներով և Տեսչական մարմնի ղեկավարի հրամաններով:

3. Վարչության կանոնադրությունը հաստատում, փոփոխում և ուժը կորցրած է ճանաչում տեսչական մարմնի ղեկավարը:

4.Վարչությունը չունի կազմումգործող ներքին կառուցվածքային միավորներ։

**II. ՎԱՐՉՈՒԹՅԱՆ ՀԻՄՆԱԿԱՆ ԽՆԴԻՐՆԵՐԸ**

5. Սննդամթերքի անվտանգության, անասնաբուժության, բուսասանիտարիայի վերահսկողության նպատակով նախատեսված կադրային, ֆինանսական, նյութատեխնիկական ռեսուրսներն առավելապես և արդյունավետ կերպով նպատակաուղղել դեպի պետական վերահսկողության երեք ոլորտի արտադրության և շրջանառության փուլերում գործառույթներ իրականացնող այն տնտեսավարող սուբյեկտները, որոնք ռիսկայնության տեսանկյունից առավել բարձր են: Երեք ոլորտի ռիսկայնության գնահատման (կառավարման) և վերլուծությունների հիմնական խնդիրներն են`

1) վերլուծել և գնահատել վերահսկման օբյեկտները՝ ըստ ռիսկի գործոնների.

2) ձևավորել տվյալների բազա` վերահսկման օբյեկտները դասակարգել ըստ ռիսկայնության.

3) մշակել և ներդնել վերահսկողության առավել արդյունավետ և նպատակաուղղված մեխանիզմներ:

**III. ՎԱՐՉՈՒԹՅԱՆ ՀԻՄԱՆԱԿԱՆ ԳՈՐԾԱՌՈՒՅԹՆԵՐԸ**

6. Վարչության հիմանական գործառույթներն են`

1. սննդամթերքի, անասնաբուժության և բուսասանիտարիայի ոլորտներում, յուրաքանչյուրի ոլորտ համար սահմանված ձևաչափով ռիսկերի վերաբերյալ հաղորդակցության իրականացում (տեղեկատվության տրամադրում ռիսկերի գնահատման գիտական կազմակերպություններին, միջազգային լիազոր մարմինների, այնպես էլ միջազգային մյուս կառույցների հետ տեղեկատվության փոխանակում, պետական և տեղական ինքնակառավարման մարմիններին, սպառողներին (ԶԼՄ-ների միջոցով, այդ թվում Տեսչական մարմնի պաշտոնական կայքին) և այլ շահառուներին ռիսկերի կառավարման(կանխարգելման և նվազեցման) նպատակով տրամադրում է տեղեկատվություն և իրականացնում է դրանից բխող այլ գործառույթներ.
2. Սննդամթերքի և կերի անվտանգության, անասնաբուժության և բուսասանիտարիայի բնագավառներում գործունեություն իրականացնող ֆիզիկական և իրավաբանական անձանցից օրենսդրությամբ նախատեսված դեպքերում և կարգով, երեք ոլորտների վերահսկողության (ստուգում, դիտարկում, մշտադիտարկում, ուսումնասիրություն, մոնիթորինգ, աուդիտ և այլն) արդյունքների, ինչպես նաև դիմում-բողոքների, պետական և տեղական ինքնակառավարման կառույցների ցկողմից ստացված անհամապատասխանությունների, թունավորումների, կենդանիների և բույսերի առողջության ու վտանգավորության վերաբերյալ իրականացնում է համապատասխան տեղեկատվության, տվյալների և հաշվետվությունների հավաքագրում, ըստ ոլորտների էլեկտրոնային տեղեկատվական բազաների ստեղծում և վարում.
3. Սննդամթերքի և կերի անվտանգության, անասնաբուժության ու բուսասանիտարիայի ոլորտների համար սահմանված ռիսկայնության չափորոշիչներով պայմանավորված, ստեղծված էլեկտրոնային տեղեկատվական բազաների միջոցով իրականացնում է յուրաքանչյուր ոլորտի իրավիճակի վերլուծություն և համակարգչային ծրագրի միջոցով ըստ ոլորտների (նաև ըստ գործունեության տեսակների,անհատական և տեղայնության) ռիսկայնության (բարձր, միջին, ցածր) դասակարգում.
4. թունավորումների, անասնահամաճարակների և հանրապետությունում արձանագրված արտակարգ դեպքերի հայտնաբերման ժամանակ համատեղ սանիտարահիգիենիկ և հակահամաճարակային վերահսկողություն իրականացնող, արտակարգ իրավիճակների, մարզպետարանների և համայնքների պատասխանատու կառույցների հետ մշակում և կազմում է ռիսկերի նվազեցման ու կանխարգելման նպատակով միջոցառումների պլան-ծրագիր.
5. իրականացնում է Հայաստանի Հանրապետության տարածք վտանգավոր սննդամթերքի, կենդանիների հատուկ վտանգավոր և վարակիչ հիվանդությունների, բույսերի վնասակար օրգանիզմների ներթափանցման կանխարգելման նպատակով ԵԱՏՄ-ի, ԵՄ-ի և միջազգային այլ կառույցների (Կենդանիների առողջության համաշխարհային կազմակերպություն, Առողջության համաշխարհային կազմակերպութուն, Առևտրի համաշխարհային կազմակերպության, Բույսերի կարանտինի և պաշտպանության Եվրոպական և Միջերկրածովյան կազմակերպություն, սննդամթերքի և կերի անվտանգության արագ արձագանքման կազմակերպություն և այլն) պետական պաշտոնական և տեղեկատվական այլ կայքերում տեղադրված տեղեկատվության պարբերաբար ուսումնասիրում ու հավաքագրում, ամփոփում, վերլուծում և ներկայացում է հրամանի, հանձնարարականի նախագիծ-առաջարկություններ` սահմանափակումների վերաբերյալ.
6. իրականացնում է յուրաքանչյուր տարվա համար սննդամթերքի, անասնաբուժության և բուսասանիտարիայի ոլորտների ստուգումների պլանի/ծրագրի կազմում` ելնելով սահմանված ռիսկայնության չափանիշներով դասակարգված տնտեսավորողների բազայից.
7. Հայաստանի Հանրապետության բնակչության կողմից օգտագործվող սննդում յոդի անբավարարության հետևանքների դեմ պայքարի և կանխարգելման նապատակով (ՄԱԿ-ի Առողջապահության համաշխարհային կազմակերպության տվյալների համաձայն) կերակրի աղում յոդի պարունակության պետական վերահսկողության ու դիտարկման իրականացման նպատակով կազմվում է ժամանակացույց և արդյունքների վերաբերյալ տեղեկատվության փոխանակում ու հանրայնացում.
8. սննդամթերքի և կերի անվտանգության, անասնաբուժության և բուսասանիտարիայի բնագավառներում նախորդ տարվա վերլուծությունների արդյունքներից ելնելով, օրենսդրությամբ սահմանված կարգով ճանաչված/հաստատված գիտական կենտրոններին պատվիրակվում է (համագործակցում և համատեղ կազմվում է ռիսկի գնահատման ծրագիր) յուրաքանչյուր ոլորտների համար առնվազն երկու ռիսկի գնահատում (վտանգի նույնականացում**, բնութագրում, վտանգին ենթակա լինելու կամ վտանգի հանդեպ անպաշտպանվածության աստիճանի գնահատում**).
9. իրականացնում է Հայաստանի Հանրապետության սահմանով ներմուծված սննդամթերքի, անասնաբուժական և բուսասանիտարական հսկման ենթակա բեռների ըստ ռիսկայնության դասակարգման չափանիշների և ռիսկի կառավարման (գնահատման) մեթոդաբանության մշակումը, անհրաժեշտության դեպքում դրա վերանայումը առնվազն երեք տարին մեկ` ելնելով միջազգային, ԵՄ-ի և ԵԱՏՄ-ի անդամակցության երկրների ներդրված լավագույն փորձից.
10. իրականացնում է Հայաuտանի Հանրապետության oրենuդրությամբ, ինչպես նաև Տեսչական մարմնի և սույն կանոնադրություններով իրեն վերապահված այլ լիազորություններ:

**IV. ՎԱՐՉՈՒԹՅԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄԸ ԵՎ ՂԵԿԱՎԱՐՈՒՄԸ**

7. Վարչությունը ղեկավարում է Վարչության պետը:

8. Վարչության պետը`

1) իրականացնում է իր պաշտոնի անձնագրով իրեն վերապահված լիազորությունները.

2) կատարում է Տեսչական մարմնի ղեկավարի կողմից իր լիազորությունների սահմաններում տրված հանձնարարականները:

9. Վարչության կողմից պատրաստված ներքին գրությունները ստորագրվում է Վարչության պետի, իսկ վերջինիս բացակայության դեպքում նրան փոխարինողի կողմից: